Vindar eru loft á hreyfingu í lofthjúpi . Orsök vinda er þrýstistigull , svigkraftur eða ójöfn hitun lofts við yfirborð . Þegar sólin hitar upp loft við yfirborðið , þá léttist það og stígur upp og verður þá til lágþrýstisvæði . Þegar hlýja loftið stígur dregur það með sér kaldara loft í neðri loftlögum og vindur myndast . Háþrýstisvæði verður til þar sem loft kólnar mjög ( til dæmis algengt yfir Grænlandsjökli ) og leitar því niður vegna þyngdar sinnar . Loft streymir út á við frá háþrýstisvæðinu . Á norðurhveli jarðar blása vindar réttsælis umhverfis hæð en rangsælis umhverfis lægð . Þessu er öfugt farið á suðurhveli jarðar . Þess vegna er norðanátt á Íslandi ef hæð er yfir Grænlandi og lægð er á sama tíma fyrir austan Ísland , svo að dæmi sé tekið . Að sama skapi skapast austanátt ef að lægð er fyrir sunnan landið , en hæð fyrir norðan það .
Hvernig verður vindur til ?
 Orsök vinda er þrýstistigull , svigkraftur eða ójöfn hitun lofts við yfirborð